Al voto/mancul 3
Il decalic dai antifurlans: par svissinâsi ben ae date eletorâl
O ai domandât a Sandri Carrozzo di meti sul gno blog il so «Decalic dal antifurlan». Mi samee une biele maniere par svissinâsi ae date dai 13 e 14 di avrîl li che si larà a votâ.
Argoment 7.
A vuelin meti il furlan obligatori a scuele, nol è just!
Altre bausie vignude fûr te discussion su la leç regjonâl 29/2007: scusait il cualuncuisim, ma al è biel jessi citadins e paiâ no sai trops mil euros al mês conseîrs regjonâi che a fasin fente di jessi stupits pûr di no puartâ indevant une discussion in maniere serie (e il probleme nol è dome su la lenghe furlane, che al è stât un argoment legjislatîf tragjic: us consei di cjalâ lis riunions dal Consei regjonâl FVG par rindisi cont dal nestri nivel di civiltât politiche e democratiche).
Te leç no je mai stade al propueste di obligatorietât: al è passât invezit lâassintiment cidin (silenzio assenso). In pratiche: a scuele, se i gjenitôrs no disin nuie, fâ furlan al sarà normâl, se invezit i gjenitôrs a vuelin che il fi nol fasi furlan a à n dome di meti une crôs suntun modul prestampât. Ma i antifurlans a à n tirât sù polemichis cuintri di cheste âobligatorietâtâ.
Par altri se al è de scuele che che si à tacât a fâ sparî il furlan des fameis (viôt argoment 4.) la scuele e je un dai puescj li che si à di comedâ la storie: e no je cuistion di ribaltâ la storie e fâ ce che a à n fat i talianons, ma cheste volte al contrari, al baste contâ la veretât e insegnâ che cualsisei lenghe e je un valôr e che il furlan al è preziôs.
Argoment 8.
In realtât no je une domande sociâl di lenghe furlane, e je une imposizion di cuatri talibans esaltâts.
Cualchi volte a son i âfurlaniscjâ stes che a à n cheste impression: al è ancje par cheste frustrazion che a à n di sbrocâsi e dispès si barufin tra di lôr.
Ma e je dome une impression che e derive de impermeabilitât dal sisteme di podê mediatic antifurlan: no je in Friûl avonde pussibilitât di autorapresentazion che, te comunicazion di masse, e passe prin di dut pe television, pe radio, pai gjornâi. Par fortune a son realtâts come Radio Onde Furlane, la Patrie dal Friûl, il Diari e alc altri, ma tes cjasis dai furlans e ancje dai furlaniscj a jentrin ogni dì ducj chei altris mieçs di comunicazion che a dan la idee che cui che al è pal furlan, o miôr cui che al è furlan, al è bessôl, invisibil, pe societât nol esist: cheste situazion antidemocratiche e à responsabii clârs RAI, Messaggero Veneto, Gazzettino, televisions e radios âcomerciâlsâ (che si refudin di capî che il furlan al è ancje un fatôr economic e comerciâl par vie che in efiets no vivin di cumierç, ma di sovenzions politichis).
Ma i furlans a esistin: o sin intune democrazie, une vore imperfete cemût che o vin viodût, ma democrazie. Cemût si saressial rivât a vê une leç regjonâl pal furlan tal 1996, une altre statâl su lis lenghis minoritariis tal 1999, une altre regjonâl a pene fate tal 2007 se no fos une vere domande sociâl? Il fat al è che la domande sociâl e je, e ancje fuarte, cundut che il bloc di comunicazion di sisteme al cîr di no fâle sintî.
Introduzion e argoment 1. e argoment 2. e podopo argoment 3. e duncje argoment 4. e cuindi argoment 5. e vie indenant cul argoment 6.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn